b'\n_START_ARTICLE_\nKnji\xc5\xbenica Akademije za likovno umetnost in oblikovanje\n_START_SECTION_\nGradivo\n_START_PARAGRAPH_\nKnji\xc5\xbenica na Erjav\xc4\x8devi cesti pokriva podro\xc4\x8dje slikarstva, kiparstva| in restavratorstva, knji\xc5\xbenica na Dolenjski cesti pa podro\xc4\x8dje oblikovanja. Skupaj imata 27.766 enot knji\xc5\xbeni\xc4\x8dnega gradiva in 71 naslovov teko\xc4\x8de naro\xc4\x8denih serijskih publikacij. Ve\xc4\x8dina gradiva je v prostem dostopu in je urejeno po sistemu UDK. Revije in manj izposojeno gradivo je shranjeno v kabinetu profesorjev in v omarah na hodniku. Gradivo izmenjujejo tudi z drugimi institucijami. Tako pridobijo veliko katalogov in informacij o teko\xc4\x8dih razstavah in projektih._NEWLINE_Tuja literatura, ki jo nabavlja knji\xc5\xbenica je ve\xc4\x8dinoma edini strokovni vir s podro\xc4\x8dij moderne umetnosti, teorije in oblikovanja. Gradivo je zaradi specifi\xc4\x8dnosti cenovno zelo zahtevno, zato knji\xc5\xbenica nabavlja le najnujnej\xc5\xa1o literaturo.\n_START_SECTION_\nDejavnosti\n_START_PARAGRAPH_\nKnji\xc5\xbenici skupaj merita 170 m2 in imata \xc4\x8ditalnici s 27 sede\xc5\xbei in 3 ra\xc4\x8dunalniki za uporabnike. Knji\xc5\xbenica je vklju\xc4\x8dena v knji\xc5\xbeni\xc4\x8dni informacijski sistem Univerze v Ljubljani. Opremljena je s klasi\xc4\x8dnimi listkovnimi katalogi in terminali. Podatki so od leta 1994 dalje vneseni v sistem COBISS.\n_START_SECTION_\nUporabniki\n_START_PARAGRAPH_\n\xc5\xa0tevilo aktivnih uporabnikov knji\xc5\xbenice ALUO vsako leto nara\xc5\xa1\xc4\x8da, \xc5\xa1e posebej pa je v zadnjih letih o\xc4\x8diten porast podiplomskih \xc5\xa1tudentov. Uporabniki knji\xc5\xbenice so predvsem \xc5\xa1tudenti, visoko\xc5\xa1olski u\xc4\x8ditelji in sodelavci ter zunanji uporabniki. To so predvsem kustosi in raziskovalci. Knji\xc5\xbenica ALUO je temeljni \xc5\xa1tudijski vir tudi za druge programe, kot sta na primer \xc5\xa1tudij likovne pedagogike na Pedago\xc5\xa1ki fakulteti in \xc5\xa1tudij umetnostne zgodovine na Filozofski fakulteti. Zadnja leta nara\xc5\xa1\xc4\x8da tudi obisk \xc5\xa1tudentov drugih univerz in privatnih \xc5\xa1ol.\n_START_SECTION_\nKnji\xc5\xbeni\xc4\x8dni delavci\n_START_PARAGRAPH_\nV knji\xc5\xbenici sta zaposleni vodja knji\xc5\xbenice v Osrednji knji\xc5\xbenici na Erjav\xc4\x8devi cesti in bibliotekarka na Dolenjski cesti.'